Tárgy: Döntés a Harkányi Gyógyfürdő Zrt. hitelfelvételének tudomásul vételéről

Melléklet: Szerződés tervezet



**E L Ő T E R J E S Z T É S**

**HARKÁNY VÁROS ÖNKORMÁNYZAT**

**KÉPVISELŐ-TESTÜLETÉNEK**

**2026. január 26-i RENDES ÜLÉSÉRE**

1. **Napirendi pont**

|  |  |
| --- | --- |
| ELŐTERJESZTŐ: | Szilágyi Tibor  igazgatósági tag |
| AZ ELŐTERJESZTÉST KÉSZÍTETTE: | Szilágyi Tibor  igazgatósági tag |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet |  |
| MEGTÁRGYALTA: | Tárgyalja a 2026.01.26-i ülésén |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | 78/2022.(IV.28.) hat.  147/2022. (IX.15.) hat.  47/2023. (V. 18.) hat.  34/2025. (III. 18.) hat. |
| SZÜKSÉGES DÖNTÉS:  HATÁROZAT/RENDELET | 1 db határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 2 oldal előterjesztés  szerződés-tervezet |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testületének 2026. január 26. napján tartandó rendes ülésére**

**ELŐTERJESZTÉS CÍME:** **Döntés a Harkányi Gyógyfürdő Zrt. hitelfelvételének tudomásul vételéről**

**ELŐTERJESZTŐ: Szilágyi Tibor igazgatóság tag**

**ELŐTERJESZTÉST KÉSZÍTETTE: Szilágyi Tibor igazgatóság tag**

**Tisztelt Képviselő-testület!**

Előzmények:

A képviselő-testület előtt már több alkalommal megfordult ez a témakör: első ízben a 78/2022.(IV.28.) számú Kt. határozatban az önkormányzat már döntött arról, hogy a Harkányi Gyógyfürdő Zrt. által 300 millió Ft (150 + 150 millió Ft) összegű hitel felvételét tudomásul veszi. Ezt követően a 147/2022. (IX.15.) számú határozat adott felhatalmazást arra, hogy az OTP Bank Nyrt. részére a hitel felvételéhez szükséges, önkormányzat által aláírandó nyilatkozat tervezetet előzetes jóváhagyás céljából küldjük meg a fürdő-fejlesztésben érintett Támogató szervezeteknek. A Támogató szervezetek jóváhagyását követően, a képviselő-testület engedélyezte a tárgyi nyilatkozat Polgármester Úr általi aláírását. Az érintett támogató szervezetek akkor (H/7376-11/2022. valamint H/7376-12/2022. iktatószámú levelekkel) hozzájárultak a hitel felvételéhez. A Harkányi Gyógyfürdő Zrt. akkor ezen döntések alapján az első 150 millió Ft összegű hitelt felvette, de a második 150 millió Ft-ot már nem. A 2023. évben

a Harkányi Gyógyfürdő Zrt. likviditásának biztosítása és a szükségessé vált beruházások elvégzése érdekében a vállalat menedzsmentje ismét felkereste az OTP Nyrt-t, mint számlavezető bankot, hogy biztosítson a cég számára 100 millió forintos hitelt. A hitelintézet megvizsgálta a vállalat hitelképességét, készíttetett egy értékbecslés felülvizsgálatot és mindezen adatok kiértékelése után pozitívan bírálta el a hitelkérelmet. A 100 millió forintot EXIM Baross Gábor Újraiparosítási Hitelprogram (BGH) keretében forgóeszközhitelként tudta biztosítani /47/2023. (V.18.) határozat/.

Legutóbb a 2025. évben a Harkányi Gyógyfürdő Zrt. a számlavezető hitelintézete150 millió forint folyószámlahitelt és 50 millió forint forgóeszköz hitelt vett igénybe, mint rövid lejáratú, éven belüli hitelt, melynek kapcsán a 2025. évben az alábbi, 34/2025. (III.18.) sz. K. t. határozat született:

***34/2025.(III.18.) sz. Önkormányzati hat.:***

*a Harkányi Gyógyfürdő Zrt. hitelfelvételének tudomásulvételéről*

*Harkány Város Önkormányzat Képviselő-testülete az Önkormányzat tulajdonában álló Harkányi Gyógyfürdő Zrt. által, a cég likviditásának biztosítása és a szükséges beruházások elvégzése érdekében az OTP Bank Nyrt.-től igényelt 150 millió forint folyószámlahitelként és 50 millió forint forgóeszközhitelként történő hitelfelvételt tudomásul veszi, és egyben felhatalmazza Hosszúné Dávid Éva Margit alpolgármestert, hogy e tárgyban a Zrt. közgyűlésén e határozat tartalmának megfelelően gyakorolja szavazati jogát.*

*A képviselő-testület felhatalmazza a Polgármestert, hogy a hitel felvételéhez az OTP Bank Nyrt. részére az önkormányzattól, mint tulajdonostól szükséges, tulajdonosi kötelezettségvállalási szerződést a korábbi tartalom szerint aláírja.*

*Felelős: Alpolgármester, Igazgatóság, kötelezettségvállalási szerződés aláírása tekintetében: polgármester*

*Határidő: azonnal*

Folyószámla hitel felvétele a 2026. évben:

Jelen előterjesztés tárgya 150.000.000,- Ft összegű, éven belüli lejáratú folyószámlahitel felvétele a 2026. évben. A döntés Igazgatósági hatáskörbe tartozik, így Közgyűlés döntése nem szükséges hozzá. A bank hitelbírálat eredményéről szóló tájékoztatását az előterjesztés melléklete tartalmazza.

A hitelfelvételhez szükséges még az Önkormányzattól egy tulajdonosi kötelezettségvállalásról szóló szerződés aláírása, melyben az Önkormányzat többek között kötelezettséget vállal arra, hogy a HGYF Zrt.-től osztalékot, osztalékelőleget nem vesz fel.

A szerződés tervezete a jelen előterjesztés melléklete.

Fentiekre tekintettel tisztelettel kérem a képviselő-testületet, hogy az alábbi határozati javaslatot szíveskedjenek elfogadni:

**Határozati javaslat**

*a Harkányi Gyógyfürdő Zrt. hitelfelvételének tudomásulvételéről*

Harkány Város Önkormányzatának Képviselő-testülete az Önkormányzat tulajdonában álló Harkányi Gyógyfürdő Zrt. által, a cég likviditásának biztosítása érdekében az OTP Bank Nyrt.-től igényelt 150 millió forint folyószámlahitelként történő hitelfelvételét tudomásul veszi.

A képviselő-testület felhatalmazza a Polgármestert, hogy a hitel felvételéhez az OTP Bank Nyrt. részére az önkormányzattól, mint tulajdonostól szükséges, tulajdonosi kötelezettségvállalási szerződést a határozat melléklete szerinti tartalommal aláírja.

Felelős: Igazgatóság, kötelezettségvállalási szerződés aláírása tekintetében: polgármester

Határidő: azonnal

Harkány, 2026. január 21.

Szilágyi Tibor s.k.

Igazgatósági tag