Tárgy: Elővásárlási jogról való lemondás kérése a harkányi 1/30. hrsz.-ú ingatlan vonatkozásában

Melléklet: -



**E L Ő T E R J E S Z T É S**

**HARKÁNY VÁROS ÖNKORMÁNYZATA**

**KÉPVISELŐ-TESTÜLETÉNEK**

**2026. január 26-i Rendes ÜLÉSÉRE**

**2.) Napirendi pont**

|  |  |
| --- | --- |
| ELŐTERJESZTŐ: | Albrecht Ferenc  beruházási és üzemeltetési mérnök |
| AZ ELŐTERJESZTÉST KÉSZÍTETTE: | Albrecht Ferenc  beruházási és üzemeltetési mérnök |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet |  |
| MEGTÁRGYALTA: | Tárgyalja a 2026.01.26-i ülésén |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: |  |
| SZÜKSÉGES DÖNTÉS:  HATÁROZAT/RENDELET | Határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 2 oldal előterjesztés |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**Előterjesztés: Harkány Város Önkormányzat Képviselő-testületének 2026. január 26. napján tartandó rendes képviselő-testületi ülésére**

**Előterjesztés címe: Elővásárlási jogról való lemondás kérése a harkányi 1/30. hrsz.-ú ingatlan vonatozásában**

**Előterjesztő: Albrecht Ferenc. beruházási és üzemeltetési mérnök**

**Előterjesztést készítette: Albrecht Ferenc. beruházási és üzemeltetési mérnök**

**Tisztelt Képviselő-testület!**

Az előterjesztés keretében 1 belterületi ingatlannal kapcsolatos elővásárlási jogról szükséges dönteniük. Dr. Pollák Gábor ügyvéd (7628 Pécs, Komlói út 186.) megkereste önkormányzatunkat, hogy ügyfelei; Bubanja Maja és Karac Gojko (7800 Siklós, Váralja u. 63.), mint eladók értékesíteni kívánják a tulajdonukat képező **harkányi 1/30 hrsz-ú, belterületi, 2371 m2 területnagyságú, kivett, beépítetlen terület megnevezésű ingatlant.** A tulajdonjog vevő, az előzetesen csatolt, és jelen előterjesztés mellékletét képező adásvételi szerződés szerint: Meretei István Gábor (7632 Pécs, Uitz B. u. 1. 7/19). Tulajdonjog vevő a fent körülírt ingatlant **500.000 Ft, azaz ötszázezer forint vételárért** vásárolná meg akként, hogy 250.000,-Ft vételárrészt már megfizetett eladóknak, 250.000,-Ft vételárrészt pedig a Harkány belterület 1 / 4 hrsz. alatti – melyre a felek szintén adásvételi szerződést kötöttek – ingatlanra vonatkozó adásvételi szerződés teljesedésbe menetelét követő 3 napon belül fizeti meg eladóknak.

Az ingatlanon Harkány Város Önkormányzatának az Elővásárlási jog megállapításáról szóló 13/2001. (IX.17.) sz. KT. rendelete 1. számú melléklete f.) pontja alapján, **„gazdasági terület és elkerülő út kialakítása céljából”** elővásárlási jog bejegyzése van feltüntetve.

Megvizsgálva Harkány város érvényben lévő rendezési tervét, a kérdéses ingatlan Gksz-3, azaz Gazdasági-kereskedelmi-szolgáltató övezeti besorolású. Az elkerülő út kialakításában nem játszik szerepet. Jelen esetben az ingatlan közép és hosszútávú önkormányzati fejlesztéssel nem érintett.



1/30 hrsz.

Kérem a tisztelt Képviselő-testületet a fentiek megtárgyalására, és egyetértésük esetén a határozati javaslat megszavazására.

**Határozati javaslat.:**

*Döntés a harkányi 1/30 hrsz-ú ingatlan elővásárlási jog érvényesítése kérdésében*

Harkány Város Önkormányzat Képviselő-testülete úgy határoz, hogy a harkányi 1/30 hrsz-ú ingatlannal kapcsolatban a 13/2001. (IX.17) sz. KT. rendeletben megállapított elővásárlási jogával **nem kíván élni / élni kíván.**

Határidő: Azonnal

Felelős: Jegyző Albrecht Ferenc

beruházási és üzemeltetési mérnök s.k.