Tárgy: Tulajdonosi hozzájárulás a TAO Sporttelep fejlesztési program pályázat beadásához

Melléklet: Tulajdonosi hozzájáruló nyilatkozat



**E L Ő T E R J E S Z T É S**

**HARKÁNY VÁROS ÖNKORMÁNYZATA**

**KÉPVISELŐ-TESTÜLETÉNEK**

**2026. január 26-i RENDES ÜLÉSÉRE**

**3.) Napirendi pont**

|  |  |
| --- | --- |
| ELŐTERJESZTŐ: | Albrecht Ferenc  beruházási és üzemeltetési mérnök |
| AZ ELŐTERJESZTÉST KÉSZÍTETTE: | Albrecht Ferenc  beruházási és üzemeltetési mérnök |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Szociális Bizottság * Egyéb szervezet |  |
| MEGTÁRGYALTA: | Tárgyalja a 2026. 01. 26-i ülésén |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 1. oldal előterjesztés  Tulajdonosi hozzájáruló nyilatkozat |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testületének 2026. január 26. napján tartandó rendes ülésére**

**ELŐTERJESZTÉS CÍME: Tulajdonosi hozzájárulás a TAO Sporttelep fejlesztési program pályázat beadásához**

**ELŐTERJESZTŐ: Albrecht Ferenc beruházási és üzemeltetési mérnök**

**ELŐTERJESZTÉST KÉSZÍTETTE: Albrecht Ferenc beruházási és üzemeltetési mérnök**

***Tisztelt Képviselő-testület!***

A Magyar Labdarúgó Szövetség TAO program keretében az előző évekhez hasonlóan idén is pályázatot írt ki Sportegyesületek részére. A pályázat beadási határideje: 2026.02.28.

Az elmúlt időszakban már benyújtásra került a tetőtér fejlesztés I. és II-es ütemére 20-20 millió forintos pályázat.

Harkányfürdő Sportegyesülete az öltöző bővítés – Tetőtér beépítés – III-as ütemére nyújtaná be a pályázatát.

A jelenlegi klub helyiségöltözővé alakítása, tetőtér beépítése (férfi, női WC, klub, közösségi tér), a támogatási összeg bruttó 17.588.000.- Ft.

A pályázat beadásához szükséges az ingatlan tulajdonosának hozzájáruló nyilatkozata 5 millió forintot meghaladó beruházás esetén, továbbá az építési beruházás tárgyában az ingatlanra a Tetőtér beépítés üzembe helyezését követő 30 napon belül 15 év határozott időre jelzálogjog kerül bejegyzésre a Magyar Állam javára, ennek bejegyzéséhez szintén szükséges az önkormányzat jóváhagyása.

Mindezek alapján az alábbi határozati javaslatot terjesztjük a Tisztelt Képviselő-testület elé, kérjük annak elfogadását.

**Határozati javaslat:**

*Tulajdonosi hozzájárulás megadása, a Harkány, Petőfi Sándor u 42. (242/7 hrsz-ú) ingatlan vonatkozásában*

1. Harkány Város Önkormányzatának Képviselő-testülete hozzájárul ahhoz, hogy az 1/1 tulajdoni hányad arányban tulajdonát képező harkányi 242/7 hrsz-ú ingatlanra vonatkozóan a Harkányfürdő Sportegyesület pályázatot nyújtson be a sportöltöző tetőtér beépítés III. ütemére.
2. Harkány Város Önkormányzatának Képviselő-testülete, mint tulajdonosi joggyakorló hozzájárul ahhoz, hogy a Harkány, Petőfi S. u. 42. sz. 242/7 hrsz-ú ingatlanra a tetőtér beépítés üzembe helyezését követő 30 napon belül 15 év határozott időre az igénybe vett támogatás mértékéig jelzálogjog kerüljön bejegyzésre a Magyar Állam javára.

A Képviselő-testület felhatalmazza a polgármestert az erre vonatkozó tulajdonosi hozzájáruló nyilatkozatok aláírására.

Határidő:Azonnal

Felelős:polgármester

Harkány, 2026. 01. 21.

Albrecht Ferenc

beruházási és üzemeltetési mérnök