í

Tárgy: Döntés a 2026. évi téli igazgatási szünet elrendeléséről

Melléklet: -

** E L Ő T E R J E S Z T É S**

**HARKÁNY VÁROS ÖNKORMÁNYZAT**

**KÉPVISELŐ-TESTÜLETÉNEK**

**2026. január 26. napi Rendes Ülésére**

**6.) Napirendi pont**

|  |  |
| --- | --- |
| ELŐTERJESZTŐ: | Bacsáné dr. Kajdity Petra  jegyző |
| AZ ELŐTERJESZTÉST KÉSZÍTETTE: | Bacsáné dr. Kajdity Petra  jegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet | - |
| MEGTÁRGYALTA: | - |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | 26/2025. (II.13.) |
| SZÜKSÉGES DÖNTÉS:  HATÁROZAT/RENDELET | határozat |
| SZÜKSÉGES TÖBBSÉG: | Egyszerű többség |
| TERJEDELEM: | 2 oldal előterjesztés |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testülete 2026. január 26. napján tartandó rendes ülésére**

**ELŐTERJESZTÉS CÍME: Döntés a 2026. évi téli igazgatási szünet elrendeléséről**

**ELŐTERJESZTŐ: Bacsáné dr. Kajdity Petra jegyző**

**ELŐTERJESZTÉST KÉSZÍTETTE: Bacsáné dr. Kajdity Petra jegyző**

**Tisztelt Képviselő-testület!**

Az Országgyűlés a közfeladatok ellátásáról való állami és önkormányzati gondoskodás, valamint a közfeladatok ellátásában részt vevő foglalkoztatottak pihenéshez való jogának összehangolt biztosítása céljából megalkotta az igazgatási szünetről szóló 2023. évi XXVI. törvényt (a továbbiakban: Ig.szün.tv.), amely szerint a kormányzati igazgatási szervek tekintetében a Kormány rendeletében nyári, illetve téli igazgatási szünetet rendelhet el. Az Ig.szün.tv. 7. § (1) bekezdése alapján: *„Az 1. § (1) bekezdése szerinti kormányrendeletben meghatározott időszakra igazgatási szünetet rendelhet el*

*a) a települési önkormányzat képviselő-testületének polgármesteri hivatala, közös önkormányzati hivatala és a közterület-felügyelet tekintetében a települési önkormányzat képviselő-testülete, […]”*

Az igazgatási szünet elrendelése esetén figyelembe kell venni az Ig.szün.tv. 6. § (2) bekezdésében foglaltakat, azaz:

*„a) a munkahely és az álláshelyen ellátott feladatok, illetve a munkakörök sajátosságait,*

*b) azt, hogy az igazgatási szünet ne okozzon az (1) bekezdés szerinti szerv közfeladatainak ellátásában aránytalanul nagy sérelmet, és*

*c) azt, hogy az (1) bekezdés szerinti szerv halaszthatatlan közfeladatainak folyamatos és zavartalan ellátását biztosítani kell.”*

Az igazgatási szünet elrendeléséről szóló 316/2024. (XI. 6.) Korm. rendelet már nemcsak az adott évre vonatkozóan határozza meg a téli igazgatási szünet időtartamát, hanem a 2025. évtől kezdve minden évben az év decemberének 26. napját követő első munkanaptól az azt követő naptári év első munkanapját megelőző nap végéig tartó időszakot jelöli ki igazgatási szünetként. Ez a 2026. évben a 2026. december hó 28. – 2027. január hó 03. napig tartó időszakot öleli fel.

Az Ig.szün.tv. 7. § (3) bekezdése szerint az igazgatási szünet elrendeléséről szóló határozatot a tárgyév márciusának 1. napjáig a helyben szokásos módon közzé kell tenni.

Az így elrendelt igazgatási szünetre vonatkozó eljárási határidőkről a fent hivatkozott jogszabály rendelkezik.

A Kormány által elrendelt időszak a 2026. évben tehát 4 munkanapot érint. Az igazgatási szünetre eső valamennyi munkanapra a foglalkoztatottak részére szabadságot kell kiadni azzal, hogy ha a foglalkoztatott részére a tárgyévben kiadható szabadság már kiadásra került, a téli igazgatási szünetre a tárgyévet követő évben esedékes szabadságot kell kiadni.

A közszolgálati tisztviselőkről szóló 2011. évi CXCIX. törvény alapján elrendelhető igazgatási szünetről a döntés – munkaterv szerint – majd a júniusban tartandó képviselő-testületi ülésen kerül tárgyalásra.

Fentieket figyelembe véve javasoljuk a téli igazgatási szünet elrendelését az alábbi határozati javaslat elfogadásával:

Határozati javaslat

*Döntés a 2026. évi téli igazgatási szünet elrendeléséről*

1. Harkány Város Önkormányzatának Képviselő-testülete az igazgatási szünetről szóló 2023. évi XXVI. törvény alapján elrendeli a Harkányi Polgármesteri Hivatalban a téli igazgatási szünetet a 2026. december 28. napjától 2027. január 3. napjáig tartó időszakra.

2. Az igazgatási szünet tartama alatt az ügyfélfogadás a Hivatal minden egyes szervezeti egysége tekintetében szünetel azzal, hogy haláleset bejelentése kapcsán az anyakönyvvezető elérhetősége biztosítva lesz.

3. A Képviselő-testület felkéri a jegyzőt a határozat végrehajtásához szükséges intézkedések megtételére, a határozat közzétételére és a lakosság tájékoztatására.

Határidő: értelem szerint, a határozat közzétételére: 2026. március 1.

Felelős: jegyző

Harkány, 2026. január 20.

Bacsáné dr. Kajdity Petra

jegyző