Tárgy: Harkány Város Önkormányzatának 2026. évi közbeszerzési terve

Melléklet: Közbeszerzési terv



**E L Ő T E R J E S Z T É S**

**HARKÁNY VÁROS ÖNKORMÁNYZAT**

**KÉPVISELŐ-TESTÜLETÉNEK**

**2026. január 26-i rendes ÜLÉSÉRE**

**7.) Napirendi pont**

|  |  |
| --- | --- |
| ELŐTERJESZTŐ: | Bacsáné dr. Kajdity Petra  jegyző |
| AZ ELŐTERJESZTÉST KÉSZÍTETTE: | Bacsáné dr. Kajdity Petra  jegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság   Egyéb szervezet | - |
| MEGTÁRGYALTA: | - |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | Határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 2 oldal előterjesztés  Közbeszerzési terv |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testületének 2026. január 26-i rendes képviselő-testületi ülésére**

**Előterjesztés címe: Harkány Város Önkormányzatának 2026. évi közbeszerzési terve**

**Előterjesztést készítette: Bacsáné dr. Kajdity Petra, jegyző**

**Előterjesztő: Bacsáné dr. Kajdity Petra, jegyző**

**Tisztelt Képviselő-Testület!**

A közbeszerzésekről szóló 2015. évi CXLIII. törvény (a továbbiakban: Kbt.) 5. § (1) bekezdés c) pont, cd) alpontja alapján a helyi önkormányzatok Ajánlatkérő szervezetnek számítanak, ami azt jelenti, hogy a törvény személyi hatálya alá tartoznak, így annak rendelkezései mérvadóak az Önkormányzat közbeszerzéseire. Ezzel összhangban készült el Harkány Város Önkormányzatának 2026. évi Közbeszerzési terve.

A Kbt. 42. §-ában foglalt előírások alapján: *(1) Az 5. § (1) bekezdésében, valamint a 6. és 7. §-ban meghatározott ajánlatkérők évente, legkésőbb március 31. napjáig éves összesített közbeszerzési tervet (a továbbiakban: közbeszerzési terv) készítenek az adott évre tervezett közbeszerzéseikről. Központi beszerző szervek esetén az általuk ellátott ajánlatkérők részére megvalósítandó egyedi beszerzésekre vonatkozó információkat a tervnek nem kell tartalmaznia. A közbeszerzési tervet az ajánlatkérő legalább öt évig megőrzi. A közbeszerzési terv nyilvános.*

*(2) A közbeszerzési terv elkészítése előtt az ajánlatkérő indíthat közbeszerzési eljárást, amelyet a tervben szintén megfelelően szerepeltetni kell.*

*(3) A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathat. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.*

*(4) Az ajánlatkérő köteles a Közbeszerzési Hatóság vagy a jogszabályban az ajánlatkérő ellenőrzésére feljogosított szerv kérésére a közbeszerzési tervét megküldeni.*

*(5) A közbeszerzési terv minimális adattartalmát e törvény felhatalmazása alapján alkotott jogszabály határozza meg.*

*(6) Kormányrendeletben meghatározott feltételek teljesülése esetén az ajánlatkérő a közbeszerzési tervével egyidejűleg – vagy ha közbeszerzési terv készítésére nem köteles, az adott év március 31. napjáig – intézkedési tervet tesz közzé, amelyben bemutatja azokat az intézkedéseket, amelyekkel az általa lefolytatandó közbeszerzési eljárásokban a verseny szintjének növelését segíti elő.*

A Kbt. 15. § (3) bekezdése szerint az egyes beszerzési tárgyak esetében alkalmazandó nemzeti értékhatárokat a központi költségvetésről szóló törvényben évente kell meghatározni. Leírtaknak megfelelően a Magyarország 2026. évi központi költségvetéséről szóló 2025. évi LXIX. törvény a 75. §-ában állapítja meg a 2026. január 1-jétől 2026. december 31-éig tartó időszakra a nemzeti közbeszerzési értékhatárokat. **A 2025. évre meghatározott értékhatárokhoz viszonyítva a nemzeti értékhatárok nem változtak a 2026. évben.**

Mindezek figyelembevételével készült el Harkány Város Önkormányzatának 2026. évi Közbeszerzési terve. A terv készítésekor figyelembe vettük Harkány Város 2026. évre vonatkozó Képviselő-testület korábbi döntéseit.

A 2026. évre vonatkozó közbeszerzési terv tervezete a határozati javaslat mellékletét képezi.

Erre tekintettel az alábbi határozati javaslatot terjesztem a Tisztelt Képviselő-Testület elé:

**Határozati javaslat**

*Harkány Város Önkormányzatának 2026. évi Közbeszerzési tervéről*

Harkány Város Önkormányzatának Képviselő-Testülete Harkány Város Önkormányzatának 2026. évre vonatkozó közbeszerzési tervét a jelen határozat melléklete szerinti tartalommal elfogadja.

Határidő: azonnal

Felelős: képviselő-testület, jegyző, beruházási és üzemeltetési mérnök, projektmenedzser

Harkány, 2026. január 21.

Tisztelettel:

Bacsáné dr. Kajdity Petra s.k.

jegyző

**Harkány Város Önkormányzata**

**2026. évi** közbeszerzési terve

A közbeszerzésekről szóló 2015. évi CXLIII. törvény 42. §-ában foglalt előírások alapján: *(1) Az 5. § (1) bekezdésében, valamint a 6. és 7. §-ban meghatározott ajánlatkérők évente, legkésőbb március 31. napjáig éves összesített közbeszerzési tervet (a továbbiakban: közbeszerzési terv) készítenek az adott évre tervezett közbeszerzéseikről. Központi beszerző szervek esetén az általuk ellátott ajánlatkérők részére megvalósítandó egyedi beszerzésekre vonatkozó információkat a tervnek nem kell tartalmaznia. A közbeszerzési tervet az ajánlatkérő legalább öt évig megőrzi. A közbeszerzési terv nyilvános.*

*(2) A közbeszerzési terv elkészítése előtt az ajánlatkérő indíthat közbeszerzési eljárást, amelyet a tervben szintén megfelelően szerepeltetni kell.*

*(3) A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathat. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.*

*(4) Az ajánlatkérő köteles a Közbeszerzési Hatóság vagy a jogszabályban az ajánlatkérő ellenőrzésére feljogosított szerv kérésére a közbeszerzési tervét megküldeni.*

*(5) A közbeszerzési terv minimális adattartalmát e törvény felhatalmazása alapján alkotott jogszabály határozza meg.*

*(6) Kormányrendeletben meghatározott feltételek teljesülése esetén az ajánlatkérő a közbeszerzési tervével egyidejűleg – vagy ha közbeszerzési terv készítésére nem köteles, az adott év március 31. napjáig – intézkedési tervet tesz közzé, amelyben bemutatja azokat az intézkedéseket, amelyekkel az általa lefolytatandó közbeszerzési eljárásokban a verseny szintjének növelését segíti elő.*

|  |  |  |  |  |  |
| --- | --- | --- | --- | --- | --- |
| **A közbeszerzés tárgya** | **A közbeszerzés tervezett mennyisége** | **A közbeszerzésre irányadó eljárásrend** | **Tervezett eljárás fajtája** | **Eljárás megindításának tervezett időpontja** | **Szerződés teljesítésének várható időpontja** |
| 1. **Árubeszerzés** | | | | | |
| Általános célú villamos energia beszerzése | 65.350 kWh | Uniós | XVI. fejezet, keretmegállapodásos eljárás, Kbt.  105.§ (2)  bek. c.) | 2026. II. negyedév | 2027.01.01-2028.12.31. |
| Közvilágítási célú villamos energia beszerzése | 185.000 kWh | Uniós | XVI. fejezet, keretmegállapodásos eljárás, Kbt.  105.§ (2)  bek. c.) | 2026. II. negyedév | 2027.01.01.-2028.12.31. |
| 1. **Építési beruházás** | | | | | |
| TOP Plusz pályázat keretében piaccsarnok fejlesztése | 376 m2 nagyságú piaccsarnok külső-belső felújítása | Nemzeti, Kbt. 112. § (1) b) | nyílt | 2026. I. negyedév | 2026. II. negyedév |
| DIMOP pályázat keretében energiamenedzsment rendszer fejlesztése és bevezetése | 16 db önkormányzati épülethez kapcsolódó rendszerfejlesztés | Nemzeti, Kbt. 112. § (1) b) | nyílt | 2026. II. negyedév | 2026. IV. negyedév |
| 1. **Szolgáltatás megrendelés** | | | | | |
| --- |  |  |  |  |  |
| 1. **Építési koncesszió** | | | | | |
| --- |  |  |  |  |  |
| 1. **Szolgáltatási koncesszió** | | | | | |
| --- |  |  |  |  |  |

A közbeszerzési tervet Harkány Város Önkormányzatának Képviselő-Testülete a ….../2026. (I…. .) számú határozatával fogadta el.

Harkány, 2026. ……………………………

Baksai Endre Tamás

polgármester